On üks tore vastuolu, mida külastaja kohtab kõigil läbi linna viivail teedel: uhked ja auväärsed ehitised kõigist ajastutest ja nende vahel pulbitsev elu, mille eest hoolitsevad 40 000 tudengit kõigist maailma otstest. Nemad annavad linnale  ühtaegu muretu ja kireva atmosfääri, mis lihtsalt kiirgab elurõõmu. Järjekordne tore tõend Aacheni avatuse kohta maailmale - hea hea põhjus selleks, et uidata lihtsalt niisama mööda kesklinna ja lasta end kanda ajareisile läbi sajandite. Orienteeruda on siin hea "Route Charlemagne'i" järgi, tutvudes Karl Suure ajalooline jälje, tema ideede ja nägemustega. See ansambel koosneb väljapaistvatest ajaloolistest ja ka tänapäevastest hoonetest, kusjuures iga peatuspunkt käsitleb üht teemat, mis iseloomustab nii meie  aega kui ka Karl Suure oma: ajalugu, teadust, Euroopat, religiooni, võimu, majandust ja meediat.